CELEX: 22009D0160
Language: da
Date: 2009-12-04 00:00:00
Title: Det Blandede EØS-udvalgs Afgørelse nr. 160/2009 af 4. december 2009 om ændring af protokol 31 til EØS-aftalen om samarbejde på særlige områder ud over de fire friheder

11.3.2010   
            
            
               DA
            
            
               Den Europæiske Unions Tidende
            
            
               L 62/67
            
         DET BLANDEDE EØS-UDVALGS AFGØRELSE
   Nr. 160/2009
   af 4. december 2009
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved Det Blandede EØS-udvalgs afgørelse nr. 92/2009 af 3. juli 2009 (1).
            
         
               (2)
            
            
               Samarbejdet mellem de kontraherende parter i aftalen bør udvides til at omfatte Rådets afgørelse (EF) nr. 2062/94 af 18. juli 1994 om oprettelse af et europæisk arbejdsmiljøagentur (2), som ændret ved Rådets forordning (EF) nr. 1643/95 (3), (EF) nr. 1654/2003 (4) og (EF) nr. 1112/2005 (5).
            
         
               (3)
            
            
               Protokol 31 til aftalen bør ændres for at gøre det muligt at gennemføre dette udvidede samarbejde fra den 1. januar 2010 —
            
         TRUFFET FØLGENDE AFGØRELSE:
   Artikel 1
   I artikel 5 i protokol 31 til aftalen indsættes følgende stk.:
   
      
                  »11.
               
               
                  
                              a)
                           
                           
                              EFTA-staterne deltager fuldt ud i Det Europæiske Arbejdsmiljøagentur, i det følgende benævnt »agenturet«, oprettet i henhold til følgende fællesskabsretsakt:
                              
                                          —
                                       
                                       
                                          
                                             31994 R 2062: Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (EFT L 216 af 20.8.1994, s. 1), som ændret ved:
                                       
                                    
                                          —
                                       
                                       
                                          
                                             31995 R 1643: Rådets forordning (EF) nr. 1643/95 af 29. juni 1995 (EFT L 156 af 7.7.1995, s. 1)
                                       
                                    
                                          —
                                       
                                       
                                          
                                             32003 R 1654: Rådets forordning (EF) nr. 1654/2003 af 18. juni 2003 (EUT L 245 af 29.9.2003, s. 38)
                                       
                                    
                                          —
                                       
                                       
                                          
                                             32005 R 1112: Rådets forordning (EF) nr. 1112/2005 af 24. juni 2005 (EUT L 184 af 15.7.2005, s. 5).
                                       
                                    
                        
                              b)
                           
                           
                              EFTA-staterne bidrager finansielt til de aktiviteter, der er nævnt i litra a), i overensstemmelse med artikel 82, stk. 1, litra a), og protokol 32 til aftalen.
                           
                        
                              c)
                           
                           
                              EFTA-staterne deltager fuldt ud i direktionen med samme rettigheder og forpligtelser som EU-medlemsstaterne, med undtagelse af stemmeret.
                           
                        
                              d)
                           
                           
                              EFTA-staterne meddeler senest seks måneder efter ikrafttrædelsen af Det Blandede EØS-udvalgs afgørelse nr. 160/2009 af 4. december 2009 agenturet de vigtigste elementer, der indgår i deres nationale arbejdsmiljøinformationsnetværk, jf. artikel 4 i forordning (EF) nr. 2062/94, med senere ændringer.
                           
                        
                              e)
                           
                           
                              EFTA-staterne udpeger inden for den periode, der er fastsat i litra d), de institutioner, som skal koordinere og/eller overføre de oplysninger, der er indsamlet på nationalt plan, til agenturet.
                           
                        
                              f)
                           
                           
                              EFTA-staterne underretter også agenturet om de institutioner på deres område, som vil kunne samarbejde med agenturet om visse emner af særlig interesse og således fungere som temacentre i netværket.
                           
                        
                              g)
                           
                           
                              Senest tre måneder efter modtagelsen af de oplysninger, der er omhandlet i litra d), e) og f), ser agenturets direktion nærmere på de vigtigste elementer i netværket med henblik på EFTA-staternes deltagelse.
                           
                        
                              h)
                           
                           
                              Agenturet har status som en juridisk person. Det råder i alle de kontraherende stater over den videstgående rets- og handleevne, som vedkommende stats lovgivning tillægger juridiske personer.
                           
                        
                              i)
                           
                           
                              EFTA-staterne anvender De Europæiske Fællesskabers protokol om privilegier og immuniteter på agenturet og dets personale.
                           
                        
                              j)
                           
                           
                              Uanset artikel 12, stk. 2, litra a), i ansættelsesvilkårene for de øvrige ansatte i De Europæiske Fællesskaber som fastlagt ved Rådets forordning (EØF, Euratom, EKSF) nr. 259/68 (6) kan statsborgere fra EFTA-staterne, der råder over deres fulde borgerlige rettigheder, ansættes på kontrakt af agenturets direktør.
                           
                        
                              k)
                           
                           
                              I henhold til aftalens artikel 79, stk. 3, finder aftalens del VII (institutionelle bestemmelser) anvendelse på dette stykke.
                           
                        
                              l)
                           
                           
                              Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (7) finder med henblik på forordning (EF) nr. 2062/94 ligeledes anvendelse på alle agenturets dokumenter vedrørende EFTA-staterne.
                           
                        
            
   Artikel 2
   Denne afgørelse træder i kraft dagen efter den seneste meddelelse til Det Blandede EØS-udvalg i henhold til aftalens artikel 103, stk. 1 (8).
   Den anvendes fra den 1. januar 2010.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 4. december 2009.
      
         
            På vegne af Det Blandede EØS-udvalg
         
         Oda Helen SLETNES
         
            Formand
         
      
   
   
      (1)  EUT L 277 af 22.10.2009, s. 47.
   
      (2)  EFT L 216 af 20.8.1994, s. 1.
   
      (3)  EFT L 156 af 7.7.1995, s. 1.
   
      (4)  EUT L 245 af 29.9.2003, s. 38.
   
      (5)  EUT L 184 af 15.7.2005, s. 5.
   
      (6)  EFT L 56 af 4.3.1968, s. 1.
   
      (7)  EFT L 145 af 31.5.2001, s. 43.«
   
      (8)  Forfatningsmæssige krav angivet.